Ishockey under Vinter-OL 2014 – Menn – Tropper

Troppene i ishockeyturneringen under Vinter-OL 2014 i Sotsji omfattet12 landslag. Turneringen fant sted fra 8. til 23. februar 2014.

__NOTOC__

## Avtale mellom NHL, IIHF og IOK
Det var lenge usikkert om NHL ville gi tillatelse til at spillerne kunne delta i OL, da NHL-eierne ønsket mer innflytelse og bedre betingelser for å gi slipp på sine beste spillere fri midt i NHLs regulære sesong. Blant andre de russiske NHL-sjernene Aleksandr Ovetsjkin og Jevgenij Malkin uttalte at hvis partene ikke ville komme til enighet, så ville han forlate NHL for å kunne spille på landslaget i OL på hjemmebane.

Den 19. juli 2013 kom NHL og deres spillerforening, National Hockey League Players' Association (NHLPA), til enighet med det internasjonale ishockeyforbundet (IIHF) og Den internasjonale olympiske komité (IOK) om en avtale som innebar at NHL vil holde en pause fra 9. februar til 26. februar 2014, så ligaens spillere kan representere deres respektive landslag i den olympiske turneringen (12. til 23. februar 2014). Dette er femte gang på rad datert tilbake til 1998 at NHL-spillere har deltatt i OL. Mer enn 120 NHL-spillere forventes å konkurrere for sine respektive nasjoner. Som en del av den nye avtalen sender NHL syv hoveddommere og seks linjedommere til turneringen.

## Nominasjonsprosess
Alle deltakende nasjoners ishockeyforbund skal innsende en såkalt «long list», en innledende spillerstall, den 1. oktober 2013. De såkalte «long lists» fra oktober vil ikke bli offentliggjort. Med NHLs sesongstart i oktober 2013 (og sesongstart for de fleste andre ligaene i september) ville dette gi tre måneder (omkring 40 kamper) hvor spillerne kunne kjempe om plassene.

Nasjonenes ishockeyforbund skulle innsende en innledende spillertropp bestående av maksimum 22 løpere og 3 målvakter innen den innen den 7. januar 2014 klokken 18:00 (UTC+1) / 12:00 (UTC-4). Denne deadlinen ble endret av IIHF (i samarbeid med NHL og NHLPA) fra 31. desember 2013 til 7. januar 2014 etter press fra Russland og flere europeiske land for å få mere tid til å utvelge spillere. Datoen ble valgt for ikke å kollidere med U20-VM i ishockey 2014, som ble avsluttet den 5. januar.

De endelige og offisielle spillertroppene vil bli endelig registrert i et møte hos OLs turneringsdirektorat en dag før starten av de respektive øvelsene, hvilket i ishockeyturneringen for herrers sammenheng er den 11. februar 2014, hvilket gir muligheten for å erstatte spillere i tilfelle av eventuelle skader i perioden opp til OL.

## Ordforklaring

## Canada
### Beskrivelse

Canadas ishockeyforbund Hockey Canada offentliggjorde sin tropp den 7. januar 2014 under en pressekonferanse med landslagets ledergruppe (ledet av landslagets general manager Steve Yzerman) i Toronto. Den endelige troppen bestod av 14 angrepsspillere, 8 forsvarsspillere og 3 målvakter.

Troppen ble valgt av landslagets ledergruppe, bestående av Yzerman, styreformann og president for Hockey Canada Bob Nicholson, Hockey Canadas visepresident Brad Pascall, Doug Armstrong (general manager for St. Louis Blues), Peter Chiarelli (general manager for Boston Bruins), Ken Holland (general manager for Detroit Red Wings) and Kevin Lowe (Edmonton Oilers' president of Hockey Operations). Spillerne ble valgt etter en fire måneder lang evalueringsperiode i etterkant av en treningsleir  arrangert fra den 25. til 28. august 2013 i Calgary, Alberta, hvor 47 spillere (5 målvakter, 17 backer og 25 løpere) deltok.

Samtlige spillere i troppen spiller til daglig i NHL, og representerer 16 forskjellige NHL-klubber. Roberto Luongo (34 år) er troppens eldste spiller (fem måneder eldre enn Chris Kunitz og Patrick Marleau) mens Matt Duchene (23 år) er troppens yngste spiller. I likhet med turneringen i 2010 så har Canada en av de yngste troppene i turneringen. Gjennomsnittsalderen for troppen som helhet er 27,76 år: 17 av troppens 25 spillere er under 30 år, og 7 av spillerne var enten 25 år eller yngre. Samtlige spillere har representert Canada i internasjonale turneringer på forskjellige nivåer: 12 av spillerne har deltok i tidligere OL-turneringer, 24 har deltatt i VM-turneringer og 24 har deltatt i U20-VM.

Den 19. januar ble Pittsburgh Penguins' lagkaptein Sidney Crosby utnevnt til Canadas lagkaptein, mens Jonathan Toews og Shea Weber ble utnevnt til assisterende lagkapteiner.

### Deltakere med OL-erfaring
Elleve spillere fra troppen som vant gull i Vancouver i 2010 ble valgt til troppen: angrepsspillerne Crosby, Toews, Patrice Bergeron, Ryan Getzlaf, Patrick Marleau, Rick Nash and Corey Perry; forsvarsspillerne Drew Doughty, Duncan Keith, Shea Weber og målmakten Roberto Luongo. Ut over dette deltok Jay Bouwmeester, Luongo, Nash også i vinter-OL 2006 i Torino.

### Frafall og utelatte spillere
På grunn av Canadas enorme bredde var det naturlig at mange talentfulle spillere ville bli utelatt fra den endelige troppen. Blant de mest overraskende utelatelsene var Claude Giroux (kaptein for Philadelphia Flyers), Dan Boyle (San Jose Sharks), James Neal (Pittsburgh Penguins), Joe Thornton (San Jose Sharks og med i OL-troppene i 2006 og 2010), Brent Seabrook (Chicago Blackhawks og med i OL-troppen i 2010), Martin St. Louis (kaptein for Tampa Bay Lightning og med i OL-troppen i 2006), Eric Staal (Carolina Hurricanes og med i OL-troppene i 2006 og 2010).

Giroux noterte seg for 93 målpoeng (28 mål og 65 assists) i 2011/12-sesongen og et poeng per kamp (48 poeng i alt) i den lockout-rammede 2013/14-sesongen, og var av mange forventet å være på laget, men hadde en treg start på 2013/14-sesongen (7 assists på sesongens 15 første kamper), og selv ikke en eksplosiv poengsanking siden han brøt måltørken hjalp ikke. Staal hadde et liknende problem med en treg start på sesongen, men hadde notert seg for 26 poeng på 26 kamper i forkanten av offentliggjørelsen av landslagstroppen. For spillere som St. Louis (Art Ross Trophy-vinner for 2012/13-sesongen), Boyle og Thornton (henholdsvist 38, 37 og 34 år gamle) så var alderen det store minuset ettersom at Hockey Canada − i likhet med USA − har begynt å satse på yngre spillere.

Det var usikkert om Steven Stamkos, som med sine 14 mål og 23 målpoeng på 16 kamper var NHLs toppscorer innen han brakk leggbenet i en kamp mot Boston Bruins 11. november 2013, ville være frisk nok til å kunne delta i OL. Til tross for å ha jobbet hardt for å bli klar til nådde han ikke å bli frisk nok: «Jeg vet, med tanke på min fremtidige helse, at jeg ikke kan representere Canada i Sotsji - selv om jeg har veldig lyst til det». Han ble erstattet av Tampa Bay-lagkameraten og veteranen Martin St. Louis den 6. februar 2014.

### Trenerstab
Den 22. juli 2013 ble Detroit Red Wings' hovedtrener Mike Babcock utnevnt til Team Canadas hovedtrener av landslagets ledergruppe. Ken Hitchcock (hovedtrener for St. Louis Blues), Lindy Ruff (hovedtrener for Dallas Stars) og Claude Julien (hovedtrener for Boston Bruins) ble samtidig utnevnt til assisterende trenere.

Babcock var også hovedtrener for landslaget som vant OL-gull i Vancover i 2010, vant Stanley Cup med Detroit Red Wings i 2008 og var trener for det canadiske landslaget som vant VM-gull i 2004. Hitchcock var assistenttrener under Babcock i OL 2010, og var med i Team Canadas trenerstab ved OL 2002 (gull) og 2006; VM 2002 og 2008 (sølvmedalje); World Cup of Hockey i 2004 (gull); U20-VM i 1988; og vant Stanley Cup med Dallas Stars i 1999. Ruff var også assisterende trener under Babcock i 2010, var hovedtrener for Canada under VM 2008 (hvor de vant sølv), og er treneren med flest seire i Buffalo Sabres' historie. Julien var assisterende trener ved VM 2006, vant bronse som hovedtrener ved U20-VM 2000, sølv som assisterende trener ved U20-VM 1999; vant Stanley Cup med Boston Bruins i 2011 og fikk Jack Adams Award som NHLs beste trener i 2009.

### Tropp

## Finland
### Beskrivelse

### Deltakere med OL-erfaring
### Frafall og utelatte spillere

### Tropp

## Latvia
### Beskrivelse

Latvias hovedtrener Ted Nolan offentliggjorde sin tropp den 7. januar 2014. Troppen bestod av 14 angrepsspillere, 8 forsvarsspillere og 3 målvakter.

Fjorten av troppens spillere spiller til daglig i Kontinental Hockey League: Ni av spillerne kommer fra den latviske KHL-klubben Dinamo Riga, og utgjør kjernen i troppen. Ut over dette er det ytterligere fem spillere som spiller for andre KHL-klubber. Selv om at troppen kun har én NHL-spiller − Buffalo Sabres' 20-årige debutant Zemgus Girgensons − har troppen flere spillere med NHL-erfaring: backlegenden Sandis Ozoliņš (875 NHL-kamper), Kaspars Daugaviņš (91 kamper), Oskars Bārtulis (66 kamper), Mārtiņš Karsums (24 kamper) og Artūrs Kulda (15 kamper).

De to nominerte spillerne som skapte de største overskriftene var 41-årige Ozoliņš – en av Latvias mest meritterte landslags- og NHL-spillere − og 20-årige Zemgus Girgensons − NHL-debutanten som anses som Latvias fremtid innenfor hockey.

Ozoliņš deltar i sitt tredje OL, spilte 875 NHL-kamper fordelt på syv klubber og vant Stanley Cup med Colorado Avalanche i 1996. Etter Torino valgte Ozoliņš å avslutte sin landslagskarriere og kun spille klubbhockey, men da han ble spurt om å delta i OL-kvalifiseringen på hjemmebane takket han ja. Etter at Latvia klarte å kvalifisere seg til OL takket han også ja til å spille i OL, og ble utnevnt til lagets kaptein. Han ble også valgt til å være landets flaggbærer under åpningsseremonien.

Mens Ozoliņš og de andre Dinamo Riga-spillerne er velkjente navn i Latvia, er Girgensons mere ukjent. Han spilte juniorhockey for Green Mountain Glades (EJHL) og Dubuque Fighting Saints (USHL) i USA, og etter at han ved NHL Entry Draft 2012 ble valgt som nummer 14 av Buffalo Sabres debuterte han for deres farmerlag i AHL, Rochester Americans, i 2012/13-sesongen. I 2013 debuterte han for det latviske herrelandslaget under VM og noterte seg for 1 mål på 5 kamper. Han debuterte for Buffalo Sabres i 2013/14-sesongen, og hadde notert seg for 17 poeng (5 mål og 12 assists) på 56 kamper. Landslagstrener Nolan, som også er hovedtrener for Sabres, beskrev Girgensons på følgende vis: «Zemgus er et stort talent og vil bringe det samme til OL som han bringer til vårt lag i Buffalo: energi, playmaking evne, vilje, hardførhet og alle kvaliteter man finner i en stor spiller og en god leder. Folket i Latvia vil være svært stolt over å se ham representere sitt land på samme måte som folk i Buffalo ser ham spille for Sabres.»

Ut over Girgensons så vil det latviske angrepet lene seg opp av Lauris Dārziņš (med erfaring fra Dinamo Riga, Ak Bars Kazan og Traktor Chelyabinsk), Jānis Sprukts og Miķelis Rēdlihs (begge spillere for Lokomotiv Jaroslavl). Sistnevnte brøt igjennom internasjonalt ved VM 2012. På backsiden vil Ozoliņš få hjelp av backpartner Arvīds Reķis, Georgijs Pujacs (med +17 for Dinamo Riga i 2013/14-sesongen) og Krišjānis Rēdlihs (storebroren til Miķelis). I alt kommer fem av backene fra Dinamo Riga.

Målet vil vekselvis bli voktet av landslagsveteranen Edgars Masaļskis og 21-årige AHL-talentet Kristers Gudļevskis.

### Deltakere med OL-erfaring
Femten spillere fra OL-troppen i 2010 deltar også i OL 2014. Fem spillere deltar i OL for trejde gang: Ozoliņš, Miķelis og Krišjānis Rēdlihs, Armands Bērziņš og Georgijs Pujacs. Mens de andre spilte i OL i 2006 og 2010, deltar veteranen Ozoliņš igjen etter å ha spilt for Latvia i 2002 og 2006. Til tross for kun å ha spilt 6 OL-kamper (1 i 2002 og 5 i 2006) har han plukket imponerende 8 poeng (1+7).
### Trenerstab

### Tropp

## Norge
### Beskrivelse

Den norske landslagstroppen ble offentliggjort av landslagstrener Roy Johansen under en pressekonferanse innkalt av Norges ishockeyforbund den 7. januar 2014 kl. 10:00. Troppen bestod av 15 angrepsspillere, 7 forsvarsspillere og 3 målvakter.

Under pressekonferansen sa Johansen at «Vi føler vi har et slagkraftig lag. Det har vært en del skader på veien, men nå ser det ut som alle blir klare. Det er noen usikkerhetsmomenter. Haugen har en strekk, men Thoresen er i rute [etter fotbrudd] og rekker OL. Zucca kommer senere til Sotsji fordi NHL spiller så tett opp mot OL.» Målet for turneringen var ifølge Johansen å nå kvartfinalen: «Vår første målsetting er kvartfinale. Da må vi slå Østerrike og få gode resultater mot Canada og Finland. Målforskjellen kan bli avgjørende.» Videre sa han at det kunne være fordelaktig med at møte Canada tidlig (grunnet at de kommer direkte fra NHL og utmattelse etter reise).

Den norske troppen består hovedsakelig av den stammen som har utgjort det norske landslaget i en årrekke. 22 av 25 spillere deltok i ishockey-VM 2013, mens 19 av 25 spillerne var med i ishockey-VM 2012. 13 av spillerne var med under vinter-OL i Vancouver 2010.

De mest profilerte spillerne i troppen er NHL-spilleren Mats Zuccarello Aasen og KHL-spilleren Patrick Thoresen. Zuccarello slo igjennom ved å imponerende spill under vinter-OL 2010 som endte med NHL-kontrakt, og med sine 30 poeng (10 mål og 20 assists) på 41 kamper så langt i 2013/14-sesongen er han på vei til å nå omkring 60 poeng i sin gjennombruddssesong. Sammen med Thoresen, som ved ishockey-VM 2012 ledet Norge til kvarfinalen med 18 poeng på 8 kamper (7 mål og 11 assists inkludert et hattrick og 3 assists i 12-4-seieren over Tyskland, noe som kun ble slått av Russlands Jevgenij Malkins 19 poeng på 10 kamper), er det de som i stor grad skal sørge for lagets målscoring.

Norges største svakhet er på backsiden, hvor den lille bredden blant forsvarsspillerne (hvor kun 3 i 2013/14-sesongen spiller i utlandet) betyr at KHL-profilen Jonas Holøs (som er en allround back og passer inn både i angreps- og forsvarsspill) og landslagskaptein Ole-Kristian Tollefsen (som er en av lagets mest fysiske spillere) vil få meste av ansvaret og mest spilletid - noe de også har gjort de seneste VM-turneringene. Ut over dette vil den offensive backveteranen Mats Trygg også være av stor betydning.

På målvaktssiden har situasjonen forbedret seg vesentlig siden 2010. Lars Haugen, som til daglig spiller for HK Dinamo Minsk i KHL har vært førstemålvakt siden han debuterte mot Sverige under VM 2011, og vil være hovedmålvakten i OL. Reservemålvaktene vil være Lars Volden og Steffen Søberg, som begge har blitt draftet av NHL-klubber.

### Deltakere med OL-erfaring
13 av troppens spillere spilte for Norge under vinter-OL 2010 i Vancouver. Ettersom at Norge ikke kvalifiserte seg til turneringene i 1998, 2002 og 2006 så er det ingen av spillerne som har deltatt i OL-turneringer før 2010 (den eneste spilleren fra troppen i 2010 som hadde deltatt i 1994, Tommy Jakobsen, la opp som spiller etter 2012/13-sesongen).

### Frafall og utelatte spillere
Den mest oppsiktsvekkende utelatelsen var at landslagsveteranen Lars Erik Spets, med sine 68 offisielle VM- og OL-kamper (fordelt på 9 VM, 1 OL og 2 OL-kvalifiseringsturneringer), ikke hadde blitt tatt ut. Spets anses som en viktig brikke i forsvars- og undertallsspillet. En annen oppsiktsvekkende vraking var DEL-profilen Andreas Martinsen, som VM-debuterte i 2010.

Spets uttrykte sin skuffelse og irritasjon over vrakingen den 8. februar på følgende måte: «Jeg har spilt ni VM og ett OL for Norge og ofret alt. Jeg har forståelse for og respekterer at andre blir ansett som bedre hockeyspillere enn meg. Men jeg synes det er dårlig at jeg ikke har hørt noe fra landslagsledelsen etter at jeg har stilt opp på alt og vært lojal i ni år». Landslagstrener Roy Johansen forklarte vrakingen på følgende måte: «Jeg har hatt dialog med alle spillerne om prestasjoner, gode og dårlige sider. Spets også. Alle får en begrunnelse». Han forsikret også at Spets' fremtid på landslaget ikke er i fare til tross for vrakingen til OL.

Ved offentliggjørelsen av troppen var det flere av spillerne som slet med skader, blant andre Patrick Thoresen (brudd i høyre fot), Lars Haugen (rift i lårmuskelen), Ole-Kristian Tollefsen (infeksjon i albuen), Anders Bastiansen (kneskade) og Marius Holtet (hodesmerter grunnet tidligere hjernerystelse). Thoresen returnerte til spill 15. januar, og Tollefsen og Haugen returnerte til spill eller trening i løpet av januar.

Den 3. februar ble det klart at Holtet ikke ville kunne delta i OL grunnet hjernerystelsen, og ble dermed erstattet av Storhamar Dragons-spilleren Fredrik Lystad Jacobsen. Det var også lenge frykt for at Bastiansen, som pådro seg en ryggprolaps da han skulle trene første gang etter kneskaden, også kunne risikere å miste OL. Han ble operert 23. januar og etter en rask rehabilitering ble det klart den 4. februar at han var frisk nok til å delta i OL, men at han må stå over den første kampen mot Canada 13. februar.

Sondre Olden, som ble tacklet med hodet først inn i vantet under en kamp mot Dragons 2. februar, unngikk brudd og ble også friskmeldt.

### Stab
Roy Johansen har vært Norges landslagstrener siden 2001 og er dermed den lengst sittende treneren i turneringen. Med sin beskjedne og rolige trenerstil, og fokus på hardt fysisk arbeid, aggressivitet, disiplin, tempo og raske spillevendinger, rykket Norge ikke bare opp tilbake til elitedivisjonen i 2006, men Norge har også forbedre seg vesentlig under hans ledelse, klatret jevnt og trutt på verdensrankingen og har nådd kvartfinalen tre ganger (2008, 2011 og 2012). Som spiller var han en fast spiller på det norske landslaget og representerte Norge i tre OL-turneringer: Sarajevo 1984, Calgary 1988 og Albertville 1992. Johansen uttalte i 2012 at han hadde bestemt seg for å gi seg når kontrakten går ut etter OL i 2014, men at det også er mulig at han fortsetter etter dette. Spillerne på landslaget har blant annet uttrykt ønsket om at han fortsetter.

### Tropp



## Russland
### Beskrivelse

### Deltakere med OL-erfaring
### Frafall og utelatte spillere
De mest overraskende vrakingene var NHL-spilleren Aleksandr Sjomin samt NHL-backen og veteranen Sergej Gontsjar. Sjomin, som til daglig spiller for Carolina Hurricanes, var med i OL-troppen i 2010 og deltatt i fem VM-turneringer (to gullmedaljer, en sølvmedalje og en bronsemedalje). I NHL hadde han notert seg for 473 poeng på 549 kamper, med 21 poeng på 36 kamper for 2013/14-sesongen. Den 38-år-gamle power play-spesialisten Gontsjar hadde vært med i alle fire OL-turneringer fra 1998 til 2010 (sølv i 1998 og bronse i 2002), og hadde deltatt i tre VM-turneringer (en sølv- og en bronsemedalje) og to World Cups of Hockey. I NHL hadde han notert seg for 788 poeng på 1220 kamper.

Andre overraskende vrakinger var NHL-spillere som Dmitrij Kulikov (Florida Panthers), Nail Jakupov (Edmonton Oilers) og Anton Voltsjenkov (New Jersey Devils).

Den 15. januar pådro HK Dinamo Moskva-spilleren Sergej Sojn seg en kneskade i ett 6−3-tap til SKA St. Petersburg. Som erstatning for Sojn ble Aleksandr Sjomin, som tidligere hadde blitt vraket, tatt ut på laget.

En annen Dinamo Moskva-løper, Denis Kokarev, pådro seg en benskade i kamp mot CSKA Moskva den 22. januar. Han ble avløst av Ak Bars Kazan-spilleren Aleksandr Svitov den 27. januar.

### Trenerstab
Zinetula Biljaletdinov overtok som landslagstrener sommeren 2011 etter Vjatsjeslav Bykov. Biljaletdinov, med sin defensive stil, har hatt en meritert trenerkarriere: Som landslagstrener vant han VM-gull i 2012, og var assisterende trener da Russland vant sølv i OL 1998 og OL 2002. Som trener for Ak Bars Kazan fra 2005 til 2011 vant han det russiske mesterskapet i 2005/06-sesongen og to Gagarin Cup-troféer i 2009 og 2010. Han var også assisterende trener for NHL-klubbene Winnipeg Jets (1994−1995) og Phoenix Coyotes (1996−1997). Som spiller spilte han for HK Dinamo Moskva og var en fast spiller på det sovjetiske landslaget i perioden 1978 til 1987, hvor han vant 1 OL-gull (1984), 1 OL-sølv (1980), 6 VM-gull, 1 VM-sølv og 1 VM-bronse.

### Tropp

## Slovakia
### Beskrivelse

Den 7. januar 2014 offentliggjorde det slovakiske ishockeyforbundet sin spillertropp, som bestod av 14 angrepsspillere, 8 forsvarsspillere og 3 målvakter.

### Deltakere med OL-erfaring
11 av troppens spillere har deltatt i tidligere OL-turneringer; 10 av dem i 2010, 7 av dem i 2006 og 6 av dem i både 2006 og 2010. For Marián Hossa og Michal Handzuš er dette deres fjerde OL, etter at de deltok i OL-turneringene i 2010, 2006 og 2002.

Turneringen ville også ha vært den femte OL-deltakelsen for både Miroslav Šatan og Ľubomír Višňovský, men hvor ikke ble tatt ut til troppen måtte vrakes ettersom han ikke hadde blitt frisk etter han pådro seg en hjernerystelse tidligere i sesongen. Mens Šatan deltok i OL-turneringene i 1994, 2002, 2006 og 2010 deltok Višňovský i alle OL-turneringer siden 1998.

### Frafall og utelatte spillere
I motsetning til nabolandet Tsjekkia så var det slovakiske uttaket stort sett ukontroversielt, med unntak av utelatelsen av veteranen og legenden Miroslav Šatan. Den 9. januar anklaget det kristendemokratiske MEP'en Anna Záborská landslagstreneren for «aldersdiskriminering» ettersom at «treneren foretrakk yngre, men ikke nødvendigvis bedre spillere». Hun mente at «hadde en arbeidsgiver handlet på denne måten ville han ha brutt EUs charter om grunnleggende rettigheter, som forbyr diskriminering på grunnlag av alder». En annen MEP og tidligere ishockeyspiller, Peter Šťastný, stilte seg også undrende til vrakingen, og sa at «Satan hører hjemme i OL, ikke som et symbol, men som en av de beste spillerne». Trener Vladimír Vůjtek forsvarte utelatelsen, og sa at «vi trengte å friske opp laget. Šatans ytelse var ikke bedre enn de andre nominerte spillerne». Šatan, som på sin side hadde hatt en svak sesong for KHLs Slovan Bratislava, uttalte at han ville legge opp som spiller etter avslutningen av 2013/14-sesongen.

Det var også forventet at spillere som 19-årige Slovan Bratislava-spiller Marko Daňo og backveteranen Milan Jurčina skulle bli tatt ut til laget, men ble i siste ende vraket fra uttaket. Jurčina ville dog senere komme inn som erstatter for Michal Sersen.

Slovakia har derimot vært det mest skadderammede laget innen turneringen, med 4 toppspillere fjernet fra troppen grunnet skader. Den 30. januar 2014 ble Michal Sersen (Slovan Bratislava), som pådro seg en lower-body injury i desember, og Dominik Graňák (HK Dinamo Moskva) som pådro seg et ankelbrudd i kamp mot HK Dinamo Riga 24. januar erstattet av Milan Jurčina, som til daglig spiller for TPS i SM-liiga, og René Vydarený, som til daglig spiller for Mountfield HK i den tsjekkiske Extraligaen. Med sine 102 landskamper er Vydarený også den mest erfarne landslagsspilleren i troppen.

Den 7. februar ble det kjent at Columbus Blue Jackets-løperen Marián Gáborík, som hadde brukket kragebeinet i en kamp mot Philadelphia Flyers 21. desember 2013, ikke ville være klar til OL. Han ble erstattet av 33-årige Branko Radivojevič, som spilte for Slovan Bratislava og har vunnet en VM-bronse (2003) og et VM-sølv (2012). Det største tapet kom den 8. februar med beskjeden om at Ľubomír Višňovský, som har slitt med ettervirkningene av en hjernerystelse han pådro seg den 19. oktober 2013, ikke ville frisk nok til OL. Han ble erstattet av KHL-spilleren Tomáš Starosta den 9. februar.

### Trenerstab
Tsjekkeren Vladimír Vůjtek har vært hovedtrener siden 17. august 2011 da han overtok stillingen etter canadieren Glen Hanlon, som ble sparket etter en skuffende tiendeplass ved VM 2011. Etter en lang trenerkarriere for forskjellige europeiske klubber (blant andre HC Vitkovice fra 1985−1994, 1996−2000 og 2004−2007; og Lokomotiv Jaroslavl fra 2001−2004 (hvor han vant det russiske mesterskapet i 2002 og 2003) og 2010−2011) var han hovedarkitekten bak laget som på overraskende vis gikk hele veien til finalen ved VM 2012, hvor de vant sølv.

### Tropp

## Slovenia
### Beskrivelse

Den 6. januar 2014 offentliggjorde det slovenske ishockeyforbundet sin spillertropp, og ble dermed det andre landet til å gjøre dette. Den endelige troppen bestod av 14 angrepsspillere, 8 forsvarsspillere og 3 målvakter.

Ved kvalifiseringsturneringen til OL i perioden 7. til 10. februar 2013 beseiret de på overraskende vis favoritten Danmark (12) og Belarus (13) samt Ukraina (20) og vant dermed gruppe F og kvalifisering til OL. Slovenia er normalt et heiselag mellom elitedivisjonen og divisjon i ishockey-VM som ligger på 18.-plass på rankingen (etter ishockey-VM 2013), med en 13.-plass i 2002 og 2005 som deres beste plassering.

Den slovenske troppen består hovedsakelig av de samme spillerne på laget som deltok i ishockey-VM 2013 (20 ut av 25 spillere) og laget som vant OL-kvalifiseringsturneringen i februar 2013 (20 av 23 spillere). En bemerkelsesverdig, og ikke overraskende, tilføyelse til troppen er NHL-spilleren Anže Kopitar, som spiller for Los Angeles Kings og anses som landets beste hockeyeksport. Ut over Kopitar så har angrepsspilleren Jan Muršak, som spiller for CSKA Moskva i KHL, også NHL-erfaring med sine 46 kamper for Detroit Red Wings. Resten av troppen består av spillere som hovedsakelig spiller i enten Sverige (SHL og Hockeyallsvenskan), Tyskland (DEL), Østerrike og Slovenia (EBEL) eller Frankrike (Ligue Magnus).

Forventningene til turneringen er ikke store, og for Slovenias del er deltakelse i OL en seier i seg selv. Den 3. februar spilte det slovenske landslaget en oppvisningskamp i Hala Tivoli i Ljubljana mot det gamle jugoslaviske landslaget som spilte i OL 1984 i Sarajevo (et lag som bestod utelukkende av spillere fra Slovenia). Lagkaptein Tomaž Razingar ble dessuten valgt til Slovenias flaggbærer under åpningsseremonien 7. februar.

### Deltakere med OL-erfaring
Slovenia deltar i den olympiske ishockeyturneringen for første gang i historien, og derfor er det ingen av spillerne som har noen tidligere OL-erfaring. Samtlige spillere har dog representert Slovenia i VM-turneringer på forskjellige nivåer.

### Frafall og utelatte spillere
Slovenia er med sine 7 ishaller og 148 seniorspillere en liten hockeynasjon og har derfor ikke noen bredde å velge spillere fra. Troppen ved OL består derfor nesten hovedsakelig av de samme spillerne som deltok ved ishockey-VM 2013 og i OL-kvalifiseringen.

Den eneste bemerkelsesverdige utelatelsen er Gašper Kopitar, lillebroren til Anže, som deltok både ved ishockey-VM 2013 og i OL-kvalifiseringen.

### Trenerstab
Matjaž Kopitar, faren til Anže og Gašper Kopitar, har vært Slovenias landslagstrener siden 2011. Som spiller representerte han både det jugoslaviske landslaget og senere det slovenske landslaget ved ishockey-VM.

### Tropp

## Sveits

### Beskrivelse
Den sveitsiske OL-troppen ble offentliggjort den 6. januar 2014 av landslagstrener Sean Simpson, og bestod av 14 angrepsspillere, 8 forsvarsspillere og 3 målvakter.

Sveits har langsomt, men sikkert blitt et lag man ikke kan undervurdere. Sveits vant på overraskende vis sølvmedalje ved ishockey-VM 2013 etter å ha gått ubeseiret gjennom turneringen inntil finalen og slo stormaktene Canada, Tsjekkia og Sverige underveis. Sveits vant dermed sin første medalje på 60 år (siste gang var en bronsemedalje i 1953. De har også slått godt fra seg i OL-sammenheng: i 2006 slo de Canada 2−0 og Tsjekkia 3−2 før de røk ut i kvartfinalen mot Sverige, og i 2010 spilte de tette kamper mot både Canada og USA: kampen mot Canada måtte avgjøres på straffeslag (som Sveits tapte 2−3), og tapte til USA 3−1 og 2−0 i henholdsvist gruppespillet og i kvartfinalen.

En grunn til sveitsernes suksess har vært en kombinasjon av kontinuitet i spillertroppen og at laget følger Simpsons defensive system til punkt og prikke. Troppen består av stammen som har utgjort det sveitsiske landslaget i VM og krydret med en rekke NHL-spillere. 18 av troppens 25 spillere deltok i ishockey-VM 2013, 14 var med i VM 2012, 9 var med i 2011 og 2010 og 10 av spillerne var med under vinter-OL i Vancouver 2010.

Denne kjernen ble forsterket av en sterk kontingent av NHL-spillere — målvaktene Jonas Hiller og Reto Berra, forsvarsspillerne Mark Streit, Roman Josi, Raphael Diaz, Yannick Weber og løperne Damien Brunner og Nino Niederreiter.

Sveits' største styrke er på målvaktssiden, hvor Simpson kunne ut over NHL-målvaktene Hiller og Berra velge mellom mange talentfulle målvakter i den sveitsiske National League A. De er også sterke på backsiden hvor 4 av de nominerte til daglig spiller i NHL, inkludert veteranen Streit (som er i sin åttende NHL-sesong) og Josi, som ble nominert til turneringens beste forsvarsspiller og MVP ved VM 2013. NLA-spillere og landslagsveteraner om Mathias Seger, Severin Blindenbacher og Julien Vauclair bidrar med verdifull lederegenskaper.

Deres svakeste side er blant løperne, hvor det ikke er mange stjernespillere som skiller seg ut da alle angrepsspillere i Sveits blir trenet opp til å være allround-spillere fra ung alder. De hadde dog vist en vesentlig forbedring fra tidligere år ved VM 2013, og angrepsspillet vil hovedsakelig ledes av NHL-spillerne Niederreiter og Brunner (samt Simon Moser som debuterte for Nashville Predators uken før OL-åpningen), samt NLA-spillere som Andres Ambühl, Luca Cunti og Roman Wick.

### Deltakere med OL-erfaring
Ti av troppens spillere var med under vinter-OL i Vancouver 2010. For 36-årige Mathias Seger og Martin Plüss − som debuterte på landslaget under VM 1998 − blir dette deres fjerde OL-turnering. Julien Vauclair og Mark Streit har begge deltatt i to tidligere OL-turneringer.

### Frafall og utelatte spillere
Ut over å nominere en foreløpig landslagstropp, nominerte landslagstreneren også en såkalt «sidelist», en liste over reservespillere som kunne komme inn i troppen i tilfelle av skader. Blant de mest merkbare navnene på listen var målvakt Martin Gerber og løperen Patrick von Gunten (begge fra Kloten Flyers og med i VM-troppen som vant sølv i 2013), NHL-backen Luca Sbisa (Anaheim Ducks) og NHL-løperen Sven Bärtschi (Calgary Flames). Sbisa hadde slitt med skader meste av sesongen, mens Bärtschi hadde blitt sendt ned til Flames' farmerlag i AHL (Abbotsford Heat) i midten av desember da Brian Burke overtok som Calgarys midlertidige general manager.

Den 9. februar ble forsvarsspilleren Patrick von Gunten nominert til å erstatte Philippe Furrer, som pådro seg en nakkeskade under en kamp for NLA-klubben SC Bern i januar. Von Gunten spilte for Sveits under OL 2010 og ved VM 2013, hvor Sveits på sensasjonelt vis nådde finalen og vant sølv.

### Trenerstab
Canadiske Sean Simpson har vært landslagstrener siden 2010 etter han overtok etter Ralph Krüger. Han ledet Sveits til en historisk sølvmedalje ved VM 2013.

### Tropp

## Sverige
### Beskrivelse

Den svenske OL-troppen ble offentliggjort av landslagstrener Pär Mårts den 7. januar 2014, og bestod av 14 angrepsspillere, 8 forsvarsspillere og 3 målvakter.

Den svenske troppen bestod nesten utelukkende av NHL-spillere. Kun en spiller - Jimmie Ericsson - kom fra Svenska hockeyligan (SHL). Samlet sett bestod troppen av ti spillere fra troppen som deltok i OL 2010 i Vancouver og syv i troppen fra troppen som vant gull ved VM 2013. Spillere som Alexander Edler, Henrik Tallinder og Jhonas Enroth - som alle var med i troppen som vant VM-gull i 2013 - ble tatt ut til OL-laget på bakgrunn av deres prestasjoner i VM. På samme vis så var det Jimmie Ericssons spill i VM grunnen til at han som eneste SHL-spiller ble tatt ut til troppen.

Sverige er regjerende verdensmestere, og forventes å være en av favorittene til å vinne OL-gull - især etter at de på skuffende vis røk ut i kvartfinalen mot Slovakia i 2010. Det svenske laget er bygget opp om elementer som erfaring, lederegenskaper og en blanding av unge spillere og veteraner.

Lederegenskapene i laget blir personifisert i de tre NHL-lagkapteinene Henrik Zetterberg (Detroit Red Wings), Gabriel Landeskog (Colorado Avalanche) og de assisterende lagkapteinene Henrik Tallinder, Alexander Steen and Nicklas Backström. Ut over dette vil også 41-årige Daniel Alfredsson, som var kaptein for Ottawa Senators i 14 sesonger, bidra med sine lederegenskaper.

Mens USA og Canada satser på yngre spillere og Tsjekkia og Slovakia er tyngt besatt av eldre spillere, har Sverige en god blanding av NHL-stjerner i 30-årene (Zetterberg, Steen, Sedin, Kronwall og Tallinder) og unge talenter som anses som den neste generasjon av svenske NHL-stjerner (Erik Karlsson, Oliver Ekman-Larsson, Nicklas Backström og Landeskog). Mens løperne omfatter flere veteraner så har man fokusert på yngre spillere blant backene. Erik Karlsson (som ble kåret til NHLs beste back), Oliver Ekman-Larsson (også ansett som en av de beste unge backene i NHL), Niklas Hjalmarsson, Alexander Edler og Jonathan Ericsson er alle under 30 år gamle. I mål så vil Henrik Lundqvist - som med OL-gull fra 2006 og en Vezina Trophy anses som en av de beste målvaktene i NHL - være den klare favoritten til å stå i mål for Sverige.

### Deltakere med OL-erfaring
Ti av troppens spillere deltok i OL 2010 i Vancouver. Daniel Alfredsson, som OL-debuterte i 1998, vil spille sitt femte olympiske mesterskap.

### Frafall og utelatelser
Den 6. februar ble det klart at Henrik Sedin ikke ville kunne spille i OL grunnet skade. Han ble erstattet av Washington Capitals-spilleren Marcus Johansson. Samtidig ble det også klart at Detroit Red Wings' Johan Franzèn ikke ville kunne delta grunnet hjernerystelse. Han ble erstattet av Red Wings-lagkameraten Gustav Nyquist.

Under åpningskampen mot Tsjekkia slo lagkapteinen Zetterberg opp en gammel ryggskade, og måtte forlate turneringen etter én kamp. Backen Niklas Kronwall overtok kapteinsrollen i Zetterbergs fravær, mens Daniel Alfredsson og Gabriel Landeskog blir assisterende lagkapteiner.

### Trenerstab
Pär Mårts har vært hovedtrener siden sommeren 2010 etter at han etterfulgte Bengt-Åke Gustavsson. Han har ledet Sverige til en sølvmedalje ved VM 2011 og en gullmedalje ved VM 2013. Han var også assisterende trener for laget som vant gull ved OL 1994 i Lillehammer.

### Tropp

Kilde: www.swehockey.se

## Tsjekkia
### Beskrivelse

Den tsjekkiske OL-troppen ble offentliggjort av landslagstrener Alois Hadamczik under en pressekonferanse den 6. januar 2014 klokken 19:30, og bestod av 14 angrepsspillere, 8 forsvarsspillere og 3 målvakter.

Den tsjekkiske troppen var tyngt besatt av NHL-spillere – 17 av troppens 25 spillere spiller til daglig i NHL og representerer 13 forskjellige NHL-klubber. Fem spillere spiller i Kontinental Hockey League (KHL), mens kun 3 spillere kommer fra den tsjekkiske Extraligaen - hvorav 6 av spillerne hadde spillere i troppen hadde spilt i NHL på et tidligere tidspunkt i karrieren. Tomáš Plekanec, assisterende kaptein for Montreal Canadiens, ble utnevnt til lagkaptein. Samlet sett var det bestod troppen av ti spillere fra troppen som deltok i OL i Vancouver 2010 og syv i troppen fra VM-troppen i 2013.

Troppen består av en rekke veteraner, inkludert NHL-spillere som den 42-årige NHL-stjernen og legenden Jaromír Jágr, og 37-årige Patrik Eliáš og Marek Židlický, samt tidligere NHL-spillere som 42-årige Petr Nedvěd, 35-årige Tomáš Kaberle og 30-årige Jiří Novotný, som alle spiller i den tsjekkiske Extraligaen).

Angrepsspillet vil bli ledet av Jágr, som til tross for alderen har vært New Jersey Devils' mest produktive spiller. Han vil bli støttet av prominente angrepsspillere som Tomáš Plekanec, Eliáš New Jersey Devils, Jakub Voráček (Philadelphia Flyers), Milan Michálek (Ottawa Senators) og David Krejčí (Boston Bruins). Forsvaret vil ledes av veteranen Židlický støttet av blant andre Radko Gudas (Tampa Bay Lightning), Zbyněk Michálek (Phoenix Coyotes), Michal Rozsíval (Chicago Blackhawks) og Ladislav Šmíd (Calgary Flames). Målvaktstrioen ledes av NHL-målvakten Ondřej Pavelec, som til daglig spiller for Winnipeg Jets, mens de to andre målvaktene, Jakub Kovář og Alexander Salák, spiller i KHL.

### Deltakere med OL-erfaring
11 av troppens spillere har deltatt i tidligere OL-turneringer. For Jágr vil turneringen markere hans femte OL-deltagelse, etter å ha deltatt i OL i Nagano 1998, Salt Lake City 2002, Torino 2006 og Vancouver 2010. Han er dessuten den eneste spilleren fra troppen som vant gull for Tsjekkia i 1998. For Eliáš og Kaberle markerer turneringen deres fjerde OL-deltagelse. Petr Nedvěd deltok i OL i Lillehammer 1994 for Canada, hvor han vant sølv.

### Frafall og utelatte spillere
Spillertroppen hadde også en rekke overraskende utelatelser. Angrepsspillerne Jiří Hudler (Calgary Flames), Radim Vrbata (Phoenix Coyotes) og Tomáš Fleischmann (Florida Panthers) ble vraket til tross for resultatmessig gode sesonger. Hudler hadde fått mye skryt av Flames' hovedtrener Bob Hartley og hadde scoret 11 mål og 22 assists på 41 kamper, og var den tredje beste tsjekkeren på poenglisten for sesongen. Vrbata hadde scoret 11 mål og 18 assists på 39 kamper og var dermed ikke bare klubbens poengkonge, men også den fjerde beste tsjekkeren på poenglisten for sesongen) i forkant av offentliggjørelsen av troppen. Andre utelatelser inkluderer Martin Erat (Washington Capitals) og Jiří Tlustý (Carolina Hurricanes).

Det var også en rekke overraskende utelatelser blant forsvarsspillerne - blant andre hadde Roman Polak (St. Louis Blues), Jan Hejda (Colorado Avalanche) og Jakub Kindl (Detroit Red Wings) blitt utelatt til fordel for tre forsvarsspillere som til daglig spilte i den tsjekkiske Extraligaenen (blant den tidligere NHL-spilleren Kaberle). Blant målvaktene er utelatelsen av spillere som Michal Neuvirth, NHL-debutant Marek Mazanec (Nashville Predators) og Petr Mrázek (Detroit Red Wings).

Det har blitt spekulert i at utelatelsen av flere sentrale NHL-spillere er grunnet i Hadamcziks dårlige forhold til flere av disse, og at hans blandingen av NHL-spillere og KHL- og Extraliga-spillere er grunnet hans tro på at en blandet NHL/Extraliga-tropp var en av grunnene til at Tsjekkia vant gull i 1998.

Det var lenge spekulert i at den 20-årige NHL-debutanten Tomáš Hertl ville få en plass i OL-troppen etter han hadde tatt ligaen med storm med 15 mål og 10 assists på 25 kamper (blant annet med en 4-målskamp da San Jose Sharks slo New York Rangers 9–2). Han fikk en kneskade etter en knetackling av Dustin Brown i en kamp mot Los Angeles Kings den 19. desember 2013, og ville være ute i minimum en måned når det ble klart at han skaden trengte en kneoperasjon. Martin Havlat (San Jose Sharks) har også ute med skade siden 21. desember 2013.

St. Louis Blues-spilleren Vladimír Sobotka pådro seg en kneskade etter en kollisjon med Carolina Hurricanes-backen Justin Faulk den 31. januar 2014, og mister dermed også OL. Han ble erstattet av Washington Capitals-spilleren Martin Erat den 4. februar.

### Trenerstab
Alois Hadamczik har vært hovedtrener siden sommeren 2010 etter at han etterfulgte Vladimír Růžička. Hadamczik har som trener for det tsjekkiske herrelandslaget i to perioder (2005–2008 og 2010–dags dato), og har ledet dem til en bronsemedalje ved OL i Torino 2006, sølvmedalje ved ishockey-VM 2006 og bronsemedalje ved ishockey-VM 2011 og 2012.

### Tropp



## USA
### Beskrivelse

Som det første av turneringens tolv lag offentliggjorde det amerikanske ishockeyforbundet USA Hockey sin tropp den 1. januar 2014 like etter at NHL Winter Classic 2014 mellom Toronto Maple Leafs og Detroit Red Wings var ferdigspilt. Troppen ble offentliggjort over høytalere mens de visuelt ble presentert av lokale juniorspillere ikledd spillerdraktene til OL-troppen, med unntakelse for de spillerne fra Red Wings og Maple Leafs som utgjorde troppen. Den endelige troppen bestod av 14 angrepsspillere, 8 forsvarsspillere og 3 målvakter.

Troppen ble valgt av et evalueringslag bestående av general manager David Poile, Burke, Stan Bowman, Ray Shero, Dean Lombardi, Paul Holmgren og Dale Tallon, og la vekt på spillerens samt hvilken rolle den enkelte spilleren ville ha på laget. Den 26. og 27. august 2013 arrangerte USA Hockey en treningsleir i Kettler Çapitals IcePlex (treningshallen til NHL-klubben Washington Capitals) i Arlington, Virginia for 48 av USAs beste spillere.

General Manager David Poile utnevnte fem spillere (David Backes, Dustin Brown, Ryan Callahan, Zach Parise  og Ryan Suter) til en såkalt «leadership group» («ledelsesgruppe»), hvorfra troppens kaptein og assisterende kapteiner vil bli valgt på et senere tidspunkt. Samtlige spillere i troppen spiller til daglig i NHL, og representerer 17 forskjellige NHL-klubber. Ryan Miller er (33 år) troppens eldste spiller (to måneder eldre enn Brooks Orpik) mens Justin Faulk (21 år) er troppens yngste spiller. Blant målvaktene så har Miller både blitt kåret til turneringens MVP ved vinter-OL 2010 og tíldelt Vezina Trophy (2010), mens Jonathan Quick ble tildelt Conn Smythe Trophy i 2012.

I likhet med turneringen i 2010 så har USA en av de yngste troppene i turneringen. Gjennomsnittsalderen for troppen som helhet er 26,5 år, mens gjennomsnittsalderen for henholdsvis angrepsspillere, forsvarsspillere og målvakter 27,0, 25,9 og 29,7 år. 22 av troppens 25 spillere er under 30 år, og 9 av spillerne var enten 25 år eller yngre. Samtlige spillere har representert USA i internasjonale turneringer på forskjellige nivåer, og 11 av spillerne har vunnet gull i enten U18-VM (4 i 2002, 1 i 2005, 1 i 2006) eller U-20-VM (3 i 2004, 2 i 2010). 13 av spillerne vant sølv ved vinter-OL i 2010, 1 vant bronse ved ishockey-VM 2004 og 3 vant bronse ved ishockey-VM 2013. Ryan Suter er spilleren i troppen med flest landskamper (64), etterfulgt av Phil Kessel (53) og Dustin Brown (52).

Den 31. januar 2014 ble Minnesota Wilds lagkaptein Zach Parise utnevnt til USAs lagkaptein, mens Ryan Suter og Dustin Brown ble utnevnt til assisterende lagkapteiner.

### Deltakere med OL-erfaring
Tretten spillere fra troppen som vant sølv i Vancouver i 2010 ble valgt til troppen, inkludert samtlige spillere i «leadership group» (Backes, Brown, Callahan, Parise og Suter) og målvakten Ryan Miller. Grunnet troppens unge profil (USA Hockey begynte å satse på en yngre tropp opp til OL i 2010) så er det ingen av spillerne som har deltatt i OL-turneringer før 2010.

### Frafall og utelatte spillere
Blant spillerne som ikke ble tatt ut til den endelige troppen var angrepsspillerne Bobby Ryan, Brandon Dubinsky, Kyle Okposo og Jason Pominville, forsvarsspillerne Dustin Byfuglien, Keith Yandle, Erik Johnson og Jack Johnson (siste to var i troppen som vant sølv i 2010) samt målvaktene Cory Schneider og Ben Bishop. Grunnen til at Ryan, Okposo and Pominville ikke ble valgt ble begrunnet i at deres skøytegåing ikke var tilstrekkelig god nok i forhold til de som ble utvalgt, en egenskap lagledelsen la vekt på grunnet at internasjonal isflate er større enn isflaten i NHL (hvilket fremmer hastighet og skøytegåing fremfor et mere fysisk spill). Deres undertallsspill for deres respektive NHL-klubber var en annen faktor for hvorfor de ikke ble valgt.

### Trenerstab
Den 29. juni 2013 ble Dan Bylsma, hovedtreneren for Pittsburgh Penguins, utnevnt av USA Hockey til hovedtrener for landslaget ved vinter-OL. Bylsma har vært hovedtrener for NHL-klubben siden 2009 og vant Stanley Cup samme sesong, og anses som en av de mest prominente trenerne i NHL og USA i dag. Peter Laviolette (hovedtrener for Philadelphia Flyers fra 2009 til 2013), Todd Richards (hovedtrener for Columbus Blue Jackets siden 2012) og Tony Granato (assistenttrener for Pittsburgh Penguins) er assistenttrenere. Gruppen som valgte landslagstroppen bestod av David Poile (general manager for Nashville Predators), Ray Shero (assisterende general manager for Pittsburgh Penguins), Brian Burke (direktør for spillerpersonell for Calgary Flames) og Jim Johannson (assisterende administrerende direktør for USA Hockey). Denne gruppen ble assistert av en rådgivende gruppe bestående av Stan Bowman (general manager for Chicago Blackhawks), Paul Holmgren (general manager for Philadelphia Flyers), Dean Lombardi (general manager for Los Angeles Kings), Dale Tallon (general manager for Florida Panthers) og Don Waddell (talentspeider for Pittsburgh Penguins).

### Tropp

## Østerrike
### Beskrivelse

Den svenske OL-troppen ble offentliggjort av Österreichische Eishockeyverband og landslagstrener Emanuel Viveiros den 7. januar 2014, og bestod av 14 angrepsspillere, 8 forsvarsspillere og 3 målvakter.

Østerrike hadde på overraskende vis sikret OL-plassen på bekostning av Tyskland, som hadde vært favorittene til å sikre OL-plassen og historisk sett var en av nasjonene som alltid hadde vært kvalifisert til OL, med unntakelser i 1920, 1924 og 1948 (grunnet de to verdenskrigene). Men i den siste og avgjørende kampen mellom Østerrike og Tyskland sørget førstnevnte for en hockeyskrell da  Markus Peintners utliknet til 2−2 med 7:38 igjen av tredje periode og sørget for at kampen gikk i overtid. Til tross for at Tyskland vant skuddstatistikken 38-19 og vant kampen 3-2 hadde Østerrike med poenget de fikk for at kampen gikk i overtid sikret at Østerrike kvalifiserte seg til OL for første gang siden 2002. Resultatmessig har ikke Østerrike − rangert som nummer 15 på IIHFs verdensranking og et heiselag mellom elitedivisjonen og Divisjon I A − store forventninger til turneringen ut over å spille så godt som mulig.

Østerrike vil være avhengige av deres trio av NHL-spillere: Michael Grabner (New York Islanders, Michael Raffl (Philadelphia Flyers og stjernen Thomas Vanek. Vanek debuterte for Buffalo Sabres i 2005, og hadde innen OL spilt 642 NHL-kamper og notert seg for 537 poeng (269 mål og 268 assists). Lagkameraten og sniperen Grabner står med 275 NHL-kamper og 136 poeng (84 mål og 52 assists) siden han debuterte for Islanders i 2010. Raffl debuterte for Flyers ved begynnelsen av 2013/14-sesongen, men har allerede klart å være en viktig spiller for laget.

Resten av troppen består i største grad av stammen som har i flere år - blant dem 15 av spillerne som sørget for at Østerrike kvalifiserte seg til OL. Blant lagets yngre spillere har man Thomas Hundertpfund (Timrå IK i Hockeyallsvenskan) og Stefan Ulmer (HC Lugano i sveitsiske NLA).

På backsiden så vil veteranene André Lakos, Matthias Trattnig, Robert Lukas og Thomas Pöck (med 118 NHL-kamper for New York Rangers og New York Islanders) bidra med verdifull erfaring. Især den 37-år gamle landslagsveteranen Gerhard Unterluggauer − med 239 landskamper og OL-deltakelse i 1998 og 2002 − være en av de viktigste lederskikkelsene på laget.

I mål så er det forventet at Bernhard Starkbaum - som til daglig spiller for i Brynäs IF i SHL - vil være førstevalget. Med 1,97 GAA og en redningsprosent på 93,41 på tre kamper var han en av nøkkelspillerne da de sikret OL-kvalifiseringen, og var også i mål da Østerrike slo både Latvia og Slovakia i VM 2013.

### Deltakere med OL-erfaring
Ettersom at Østerrike ikke kvalifiserte seg til turneringene i 2006 og 2010 så er det kun 6 spillerne som har tidligere OL-erfaring. Alle seks (André Lakos, Robert Lukas, Thomas Pöck, Oliver Setzinger, Matthias Trattnig og Gerhard Unterluggauer) deltok i OL-turneringen i 2002, og den 37-årige backveteranen Unterluggauer deltok dessuten i turneringen i 1998.

### Frafall og utelatelser
Vrakingen av den tidligere NHL-spilleren Andreas Nödl (183 NHL-kamper med 36 poeng (15 mål og 21 assists) for NHL-klubbene Philadelphia Flyers og Carolina Hurricanes), DEL-målvakten Mathias Lange (Iserlohn Roosters) og EC VSV-spilleren Markus Peintner (som scoret det avgjørende målet mot Tyskland i OL-kvalifiseringen) vakte oppsikt. I stedet var alle tre spillere på en reserveliste. NHL-stjernen Vanek uttalte følgende om vrakingen av Lange: «Jeg forstår ikke helt hvorfor Mathias Lange ikke er i troppen. Han beviser uke etter uke i en av de sterkeste ligaene i Iserlohn Roosters . I stedet har man to KAC-målvakter i troppen. Dette er overraskende». Han stilte også spørgsmålstegn ved vrakingen av Peintner.

Den 27. januar 2014 offentliggjorde Viveiros to endringer i troppen: målvakten Fabian Weinhandl ble erstattet med Mathias Lange, som til daglig spiller for  i tyske Deutsche Eishockey Liga (DEL), mens HC Red Bull Salzburgs Andreas Kristler ble erstattet av lagkameraten Andreas Nödl.

### Trenerstab
Emanuel «Manny» Viveiros har vært Østerrikes landslagstrener siden 2011. Før dette var han assistenttrener for landslaget fra 2009 til 2011 og hovedtrener for EBEL-klubben EC KAC fra 2007 til 2011. Han kommer opprinnelig fra St. Albert i Alberta, Canada og spilte i både NHL og farmerligaene AHL og IHL (og representerte Canada ved U20-VM 1986) før han flyttet til Østerrike i 1991. Han representerte også det østerrikske landslaget ved ishockey-VM og OL-kvalifikasjonen i 2005 før han la opp som spiller i 2007.

### Tropp

## Referanser


## Kilder
**[https://web.archive.org/web/20150912041802/https://secure.thehockeynews.com/online-store/index.php?feature=THNS14OLYMPR& Chasing Glory]*. The Hockey News Collector's Edition (MAGCAN-Transcontinental Media G.P., 2013).

## Eksterne lenker
* IIHFs nettside om ishockeyturneringen under Vinter-OL 2014